Α.Ο. Μαχητής Τερψιθέας

Ο Αθλητικός Όμιλος Μαχητής Τερψιθέας είναι ελληνική ποδοσφαιρική ομάδα, με έδρα την Τερψιθέα, Λάρισα. Ιδρύθηκε το 1971 και χρώματα της είναι το μπλε και το λευκό.

 Ιστορία 
Ο σύλλογος ιδρύθηκε επίσημα το 1971., αν και υπήρχε από το 1952. Το 1981 κέρδισε την πρώτη του άνοδο και το 2012 κέρδισε το ετήσιο Κύπελλο Κουκουλίτσιος-Μουσιάρης για πρώτη φορά στην ιστορία του. Το 2013 ο Μαχητής κέρδισε την άνοδο στην Γ΄ Εθνική μέσω των play-offs. Η ομάδα της Τερψιθέας κέρδισε την ομάδα της Μυρίνης με 1-0, με γκολ του Μάτου στο 82 λεπτό και ήταν η πρωταθλήτρια στα μπαράζ ανόδου της Θεσσαλίας, που έδιναν το εισιτήριο για την παραπάνω κατηγορία.Στη Γ’ Εθνική η Τερψιθέα! - aelole.gr Το ρόστερ του Μαχητή που ανέβηκε στη Γ' Εθνική τη σεζόν 2012-13 αποτελούσαν οι: Κ.Μπρέλλας (τερμ.), Τσιαντούλης, Βλησαρούλης, Αλ.Κακαζούκης, Αθανασίου, Χασιώτης, Ιλ.Λιλολάρι, Παυλόπουλος, Θ.Μόλλας, Σαββίδης, Γ.Μάτος, Μαρκάκης, Αποστόλου, Μόρφου.

Υπό τις οδηγίες του Νίκου Σταυροθόδωρου, ο σύλλογος έπαιξε στην Γ΄ Εθνική τη σεζόν 2013-14, τερματίζοντας 9η στην ομάδα 3 και γνώρισε τον υποβιβασμό. Κατά τη διάρκεια αυτής της σεζόν, ο Μαχητής χρησιμοποίησε το Στάδιο Νεάπολης του Ηρακλή Λάρισας για τα εντός έδρας παιχνίδια.

Ο Μαχητής είναι γνωστός για τα επαγγελματικά πρότυπα που λειτουργεί ανακαινίζοντας το γήπεδό του στην Τερψιθέα, το 2021. Συνήθως υπογράφει έμπειρους παίκτες και εκδίδει κάθε χρόνο εικονογραφημένα άλμπουμ αυτοκόλλητων με τους παίκτες της ομάδας, το προσωπικό και το πρόγραμμα σεζόν του σύλλογου. Ο Βαγγέλης Γκάγκος εκλέχθηκε πρόεδρος το 2021 για δεύτερη θητεία.

Πολλοί πρώην παίκτες της ΑΕΛ έχουν παίξει για τον σύλλογο, όπως ο Αλέξης Κακαζούκης, ο Θοδωρής Μολάς, ο Βασίλης Φλώρος, ο Βασιλής Ταχτιντής, ο Ιλίρ Λίλολαρι, ο Αλέξης Νικούλης, ο Γιώργος Καφφές (πρωταθλητής με τον Παναθηναϊκό), ο Αντώνης Περήφανος και άλλοι.

Τον Ιούνιο 2024 η διοίκηση του ΑΟ Μαχητή Τερψιθέας ανακοίνωσε την έναρξη συνεργασίας με τον προπονητή Μάκη Αλεξούδη.

 Αξιόλογοι παίκτες 

 Γιώργος Καφφές  
 Αλέξης Κακαζούκης  
 Θοδωρής Μολάς 
 Τόλης Ταρταμπούκας 
 Βασίλης Φλώρος 
 Αλέξης Νικούλης 
 Βασίλης Ταχτιντής
 Κώστας Μπρέλλας
 Γιώργος Μάτος

 Αξιόλογοι προπονητές 

 Νικόλαος Σταυροθόδωρος 
 Βαγγέλης Μπιρσίμης 
 Θοδωρής Εμμανουήλ

 Προέδροι 

 Αχιλλέας Παπαρσένος 
 Βάιος Κυριτσάκας
 Βαγγέλης Γκάγκος

 Τίτλοι 

 Α' ΕΠΣΛ :
 Πρωταθλητής (1) : 2012-13
 ΕΠΣΛ Σούπερ Καπ:
 Πρωταθλητής (1) : 2013
 Κύπελλο Κουκουλίτσιος-Μουσιάρης
 Πρωταθλητής (1) : 2012
 Β' ΕΠΣΛ:
 Πρωταθλητής (2) : 1999-00, 2010-11 (ως Α1)
 Γ' ΕΠΣΛ:
 Πρωταθλητής (1) : 2021-22

Υποστηρικτές
Οι φίλαθλοι της ομάδας προέρχονται κυρίως από την περιοχή της Τερψιθέας, ενώ ο Μαχητής έχει ενεργή παρουσία στα μέσα κοινωνικής δικτύωσης. Το 2022 ήταν 34ος στη λίστα με τις ομάδες με την μεγαλύτερη διαδικτυακή υποστήριξη, σε όλη τη Θεσσαλία.

 Αναφορές 

 Πηγές 
 Ιστορία Μαχητή

Εξωτερικοί σύνδεσμοι
ΜΑΧΗΤΗΣ ΙΣΤΟΣΕΛΙΔΑ
youtube official

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1971
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1971